Thapelo ga se selo sa go ritibatsa maikutlo ka nakwana fela. Ke puisano ya mmatota le Rrago yo o kwa legodimong, yo o solofetsang jaana: “Ke tla go thusa tota. Ruri ke tla go ngangatlela ka thata ka seatla sa me sa moja sa tshiamo.”—Isaia 41:10. Go a kgatlha go lemoga gore letsatsi le le botlhokwa thata mo bodumeding jo bo bidiwang Kobamelo ya ga Satane [Satanism] ke letsatsi la motho la botsalo. Ka ntlha yang? Ka gonne baobamedi ba ga Satane ba dumela gore motho mongwe le mongwe ke modimo fa a tlhopha go itsaya e le modimo. Ka jalo, fa motho a keteka letsatsi la gagwe la botsalo o a bo a keteka botsalo jwa modimo mongwe. Mme gone, batho ba le bantsi ga ba lebe dilo ka tsela e e feteletseng jalo ya boikgogomoso. Le fa go ntse jalo, buka e e buang ka malatsi a botsalo e e bidiwang The Lore of Birthdays ya re: “Malatsi a mangwe a boikhutso a itumedisa motho, mme malatsi a botsalo one a a mo tlotlomatsa.”